OAV: Filippinda toshqin qurbonlari soni 35 kishiga yetdi

Kuchli yomg‘irlar oqibatida Filippinda yuzaga kelgan suv toshqini qurbonlari soni 35 kishiga yetdi. Bu haqda AFP bergan ma’lumotlarga asosan “TASS” xabar qilmoqda.

Buning oqibatida, Filippin prezidenti Benigno Akino mamlakatda favqulodda holat joriy qildi.
Tabiiy ofatning asosiy zarbasi Mindanao va Visay orollariga kelib tushib, ushbu hududlarda soatiga 30 millimetrdan ziyod yog‘in miqdori qayd etildi. Sinoptiklar kun davomida ob-havoning yanada yomonlashib ketishini taxmin qilmoqda.
Suv toshqini xavfi tufayli 800 ming nafardan kam bo‘lmagan mahalliy aholi vakili Filippinning markaziy hududlaridan evakuatsiya qilindi.